Aarhuus Stifts-Tidende, 1832-03-06
Et Selskab opfordrer til at yde Bidrag, for at ogsaa vi kunne faae Fuldblodsheste, Hesteveddeløb, Hesteauction, Hesteskue, Heste lotterie, Hestestamtavler og Traineeranstalter! Der loves mange Ting paa eengang, og Mange ville maaskee derved forledes til at underskrive. Men endnu flere vil Ordsproget derved maaskee falde ind: "Hvem der vil gjøre Alt, gjør Intet." Mange, der have forstaaet, eller ikke forstaaet Planen, ville dog maaskee blive lidt betænkelige ved at læse den sidste Sætning: "Slutteligen tilføies, at Listerne paa dem, der tegne sig som Deeltagere i Selskabet, ønskes indsendte inden næste Maaneds Udgang til undertegnede Conferentsraad Collin." Hvortil, vil man maaskee spørge, der forfærdelige Hastværk, Hvilke ere de Herrer, som opfordre os til, i Blinde at bringe Offere Dertil svarer jeg Mændene ere agtede og ærede, og Meningen er god; derom kan ingen Tvivl være, og netop derfor tænker jeg det maa være dem kjært at høre Publicums Mening om Udførelsen. Kun hertil har jeg villet give Anledning, idet jeg udhæver de Steder i Planen, der forekomme mig at være de meest frappante, overladende til Andre, heelt igjennem tilfulde at drøfte den; thi Sagen maa jo interessere enhver Hesteopdrætter, enhver Landmand, enhver Cavallerist, enhver Hesteynder, enhver Patriot, Det synes, at man i Fyen har fundet Betænkeligheder ved Sagen; jeg seer ingen Navne fra Fyen under Planen! A. "At udbrede Fuldblodsheste og deres Avl," ansees som den første Betingelse for at forbedre et Lands Hesteopdræt, og gjøre Hesteavlen til en fordeelagtigere Erhverv, og deres Anskaffelse foreslaaes paa den allersimpleste Maade, nemlig ved at kjøbe dem. Jeg er tilfulde enig med Selskabet i, at det er nødvendigt at udbrede Fuldblodsracen i Landet; men Udførelsen! Allerede ved at prøve det, vi have i Landet, vil man kunne overbevise sig om Forskjelligheden deraf, og snart komme til Overbeviisning om Blodets Jndflydelse. Man vil tragte efter at faae det bedste Blod, og snart blive enig om at anskaffe det. Paa denne Maade kan man give Tvivlerne, hvoraf der vist endnu ere Mange, Troen i Hænderne, og dette synes mig at være bedre, end at forlange, at de blindt skulle troe, hvad der staaer skrevet. B. Selskabets andet Formaal, at foranstalte offentlige Prøver paa Hestens Kraft og Udholdenhed ved Præmie ridt, eller de saakaldte Veddeløb, troer jeg, som Middel til at indføre og vedligeholde en udmærket Hesterace, især af ovenanførte Grund, at burde være det første Befordringsmiddel, og betragter det som Basis for hele Hesteavlen; men Udførelsen. Selskabet fordeeler allerede Præmier, før det veed, hvormeget der kommer ind, og uden at sige Publicum, paa hvilke Steder Banerne skulle anlægges, hvilket i dette Tilfælde er vigtigere for Subskribenterne at vide, end naar der subskriberes for en og samme Provinds. Til disse Præmieløb maa indtil videre kun antages Heste, som beviisligen ere tillagte i de danske Provindser, og ei ere ældre, end sex Aar. Man vil altsaa udelukke Hertugdømmene, istedetfor at man efter min Mening burde indbyde dem til Deeltagelse. Hvortil skal her atter denne Adskillelse? Øinene vilde jo allersnarest aabnes paa Tvivlerne, dersom man kunde faae Hesteopdrættere i Hertugdømmene til at sende Heste til vore Baner; eller skammer den ene Provinds i Riget sig ved at lære noget Godt af den anden? - Hertugdømmene have ikke gjort det saaledes; de have indbudet hele Verden til at tage Deel i flere af dem udsatte Priser, og troet, derved at hente en bedre Belæring end den, man kan faae af Bøger. "For det Første maa ingen Hest oftere, end eengang om Aaret, tilkiendes Præmier;" efter min Mening burde man opmuntre til at komme frem med en god Hest paa enhver Bane, for at den kunde faae Leilighed til at maale sig med ret mange Heste, og for at man kunde komme til Overbeviisning om, paa hvilken Bane de bedste Heste havde været, (efter Tiden lader dette sig af flere Grunde ikke bestemme). - Derimod tillader Selskabet, at Private, Enhver uden Undtagelse, maae stille enhver Hest uden Undtagelse, til Privatløb. C. "At foranstalte Auction og Hesteskue," kan være meget hensigtsmæssigt, men Udførelsen. "Dagen efter hvert Veddeløb kunne de fortrinligste af de prøvede Heste paa Stedet vorde solgte, hedder det. Hvorfor opfordrer man ikke hele Verden til at bringe Heste til denne Auction? Maaskee, der dog kunne komme nogle bedre, end de, der efter de antagne Grundsætninger vare prøvede paa de danske Baner. Man vil udbrede bedre Heste i Landet, og forhindre deres Udbredelse; og naar man desuden lægger Mærke til, at et af Selskabets Medlemmer offentlig har erklæret, at Bonden ikke burde befatte sig med en forædlet Hesteavl, og vist ikke heller ønsker at blive opmuntret dertil, hvad Held kan saa Jylland vente sig af dette Selskabs Virksomhed, "Skulde den Priis, der er sat paa en Hest, ikke naaes ved Auctionen saa vil Selskabet underhandle med Eieren. Selskabets Fuldblodshingster, som i 2 eller 3 Aar. have været brugte til Bedækning, saavelsom de anskaffede Føl, kunde da tillige afhændes fortrinsviis til Selskabets Medlemmer!" Hvorfor ikke til den, der betaler bedst, ligemeget om han hører til Selskabet, eller ei, og hvad Landsmand han end er. Den bedste Betaling er dog, naar Alt kommer sammen, den bedste Opmuntring. D. Forslaget, "at indkjøbe og ved Lodtrækning at fordeele fortrinlige Heste, bifalder jeg tilfulde, naar det udføres saaledes, som det er udgaaet fra en udmærket Stutteriekyndig. Herved vilde alle Stænder være interesserede, og selv den, der kun aarlig kunde eller vilde anvende et Bidrag af 2 Sp., havde dog Haab om, paa denne Maade at komme til en fortrinlig Hest; Landmanden vilde derved opmuntres til at opdrætte fortrinlige Heste, man gav ogsaa Veddeløbets Antagonister Leilighed til at bidrage til en forbedret Hesteavl uden at være uconseqvente. En slig Subskription vilde vist finde Deeltagere i hele Landet, og udvide sig Aar for Aar, naar den bestod som en uafhængig Jndretning. Ogsaa Udlændinger vilde være interesserede ved at deeltage. deri; den maatte altsaa ikke generes af et sluttet Selskabs Grændser. Med E. "at indrette Stamtavler, og F. at anlægge Traineeranstalter." har det endnu god Tid.